Усе яны з’яўляліся прыкладам ударнай працы, добрасумленных адносін да сваіх абавязкаў. Узяць, напрыклад, Бурховіча Мікалая. Родам з Украіны, Беларусь стала для яго другой радзімай. Служыў у арміі, асушаў балота ў Варатыне, ажаніўся тут, разам з жонкай Любай нарадзіў і выхаваў траіх цудоўных дзяцей. Яго галоўны прынцып – спачатку якасна падрыхтаваць тэхніку, затым – ударная праца ў полі. Сёння, на жаль, яго ўжо няма ў жывых, але след пасля сябе ён пакінуў светлы.